**ዓገብ በልዎ**

ኣንቱም ሰባት - ዓገብ በሉ

ክብሪ ስውኣትና ተዘንጢሉ

ጅግንነት ጀጋኑና ተዋሪዱ

ዝኸፈልናዮ መስዋእቲ መላገጺ ኮይኑ።

ጸላኢኻ ኣብ ጎንኻ ከምዝስለፍ ምግባር

ብልሓት እዩ ዓቢ ብቕዓት

ግን ኮምኡ ኣይኮነን ነገሩ

ኣለዉና ጀጋኑ በጃ ሃገሮን ዝሓለፉ

ኣይትላገጽ ኣይትዘንጥል ስውኣት

ዝምስክሩ ኣለዉ ብጾት ኣሓት

ኣብ ቅያ ጅግንነት ዝወዓሉ

ነዛ ሃገር ህይወት ዝኸፈሉ።

እንታይ እዩ ተሪፉ ብሓደ ኣፊቱ

 ኣይተጋደልናን ኣይተሰዋእናን በለና

 ነጻነትና ገጸ በረኸት እዩ ተዋሂቡና።

ክድዓት ሃገር ቅዳሕ ናይ ተጋሩ

ሚስቲገሽን ድዩ ኢንቨስቲገሽን

ስርሒት መቀለ

ንመስዋእትና ዘቃለለ።

ዓገብ በልዎ ኣንበብቲ ሰማዕቲ

ምኸርዎ ወይ ማጨሎት ውሰድዎ

ነዚ ዘርዳእ ኣብዲ

በጃኹም! ተጎርባ ይኣክል በልዎ

ሰማእታትና ከይደፍር ኣጠንቅቅዎ ።

ግርማይ የማነ

 01-04-2020